IISRAELI MÄED
Tere tulemast taas saatesarja Iisraeli mäed palvereisile!
Käesolevas sarjas palvetame Samaaria juubeliaasta
ja Iisraeli põhjapoolsete hõimude ehk Efraimi naasmisega seotud asju.
Ole meile tänagi teejuhiks, Jeesus!
Jätkame endiselt juubeliaastaga seotud prohvetlikku reisi
põhjamaalt tagasi Iisraeli mägedele.
Teekonnal palvetame ja kuulutame Piibli tõotusi
Iisraeli põhjapoolsete hõimude naasmise kohta.
Eelmine kord lõpetasime palvereisi Poola lõunapiiri kandis.
Sõitsime seejärel veel Miaga läbi Tšehhi ja Slovakkia Ungarisse
Rumeenia piiri lähedale.
Kesk-Euroopas jõuab mitu riiki üsna lühikese ajaga läbi sõita.
Seekord läbime koos Rumeenia mööda Doonau kallast Bulgaariani.
Vestleme teel täpsemalt, kuhu me õigupoolest suundume.
Jumal on elu looja.
Vaadates Tema loodut on selge, et Ta tahab elu.
Jeesus oli täis Jumala elu.
Temas ja Tema kaudu sai Isa elu kõige puhtamalt ilmsiks.
Seda elu tahtis Jeesus jagada oma rahvaga.
Kuhu me nüüd jõuame, Mia?
Ületasime äsja Ungari ja Rumeenia piiri
ning jõudsime Rumeeniasse.
Kuidas Jumala rahvas Jeesuse elu vastu võttis?
Jeesuse elu on alati olnud enam,
kui rahvas on olnud valmis vastu võtma.
Jumala rahvas on tavaliselt olnud huvitatud Jeesusest vaid nii palju,
kui Ta neile kasulik on olnud.
Kui Jeesus oli toitnud paari leiva ja kalaga tuhandeid,
tahtsid nad Teda kuningaks teha.
Jeesus siiski nägi, et Ta huvitas neid vaid toidu pärast.
Ta ütles:
"Ärge nõutage rooga, mis hävib, vaid rooga, mis püsib igaveseks eluks.
Seda annab teile Inimese Poeg,
sest teda on Jumal Isa pitseriga kinnitanud." Jh 6:27
Vestluse jätkudes tegi Jeesus selgeks,
et elu pole materiaalsetes asjades, mida Ta annab, vaid Tema isikus.
"Mina olen eluleib.
Kes minu juurde tuleb, see ei nälgi iialgi,
ja kes minusse usub, see ei janune enam iialgi.
Kuid ma olen teile öelnud, et kuigi te olete mind näinud,
ei usu te ikkagi." Jh 6:35-36
Jumala rahval oli raske mõista, et Jeesus polnud keegi,
kes võib aidata neil elus paremini hakkama saada,
vaid Ta oli elu ise.
Lõpuks võttis Jeesus teema kokku, öeldes,
et inimesed peavad sööma Tema liha ja jooma Tema verd, et neil oleks elu.
See oli rahvale niivõrd veider mõte, et isegi paljud jüngrid jätsid Ta maha.
Kus me nüüd asume, Mia?
Möödume parajasti Timisora linnast,
mis on suuruselt kolmas linn Rumeenias.
Kuidas kõlbas Jeesuse elu neile,
kes tundsid Jumala Sõna paremini kui tavaline rahvas?
Isegi Jumala Sõna uurimisele pühendunuile pidi Jeesus ütlema:
"Te uurite pühi kirju, sest te arvate nendest saavat igavese elu
ja just need on, mis tunnistavad minust.
Aga te ei taha tulla minu juurde, et saada elu." Jh 5:39-40
Konflikt Jeesuse elu ja religioossete inimeste vahel
oli tõsisem kui tavarahvaga.
See kulmineerus siis,
kui Jeesus oli tervendanud Jeruusalemmas hingamispäeval
38 aastat haige olnud mehe.
Nii üllatav elu ilming ei mahtunud religioossete inimeste plaanidesse,
vaid nad tahtsid tappa nende sabatirahu häirinud Jeesust.
Jeesus ei näidanud mingit mõistmist nende suhtes,
kellele Tema elu ei kõlvanud.
Kui Jeesus tuli Jeruusalemma lehtmajade pühale,
võttis Ta selle teema üles.
"Kas Mooses ei andnud teile Seadust?
Aga keegi teist ei tee Seaduse järgi.
Miks te otsite võimalust mind tappa?
Rahvahulk vastas: 'Sinus on kuri vaim. Kes otsib võimalust sind tappa?
Jeesus kostis:
'Ma tegin ühe teo, ja te kõik panete imeks.
Eks ole: Mooses on andnud teile ümberlõikamise -
kuigi see ei ole pärit Mooseselt, vaid esiisadelt -
ja te lõikate inimese ümber ka hingamispäeval.
Kui inimese peab ümber lõikama hingamispäeval,
et Moosese Seadus ei jääks täitmata, miks te siis minu peale tigedad olete,
et ma olen kogu inimese terveks teinud hingamispäeval?" Jh 7:19-23
Küsimus oli palju sügavam kui see, et millal on hea aeg tervendamiseks.
Asi oli religioossuse vihas Jumala elu vastu.
Elu, mida Jeesus täis on,
ei kõlvanud inimeste määratletud religioossusele.
Religioossusele kujutab Jeesus endiselt ohtu.
Probleem polnud vaid nendega, kes ei uskunud Jeesusesse,
vaid ka nendega, kes uskusid.
Jeesus rääkis neile vabadusest, mida Ta oli tooma tulnud.
"Kui te jääte minu sõnasse, siis te olete tõesti minu jüngrid
ning tunnetate tõde, ja tõde vabastab teid.
Nad vastasid talle:
Me oleme Aabrahami järglased ega ole iial kedagi orjanud,
kuidas sina siis ütled: Te saate vabaks?
Jeesus vastas neile:
Tõesti, tõesti, ma ütlen teile,
igaüks, kes teeb pattu, on patu ori.
Ori ei jää majja alatiseks, poeg jääb alatiseks.
Kui nüüd Poeg teid vabastab, siis olete tõepoolest vabad.
Ma tean, et te olete Aabrahami järglased,
kuid te otsite võimalust mind tappa,
sest minu sõna ei mahu teisse." Jh 8:31-36
Kuigi need inimesed uskusid Jeesusesse, ei mõistnud nad,
millistes ahelates ja valedes nende südamed olid.
Ja kuidas nad tegelikult panid vastu elule
ehk Temale, kes on elu ise.
Nad ei igatsenud Jeesuse elu,
kuna uskusid, et nende endi elu on piisavalt hea.
Kui nad ütlesid, et Jumal on nende isa,
vastas Jeesus karmilt:
"Teie olete oma isast kuradist ning tahate teha oma isa himude järgi.
Tema on mõrtsukas algusest peale,
ta ei püsinud tões, sest temas ei ole tõde.
Kui ta räägib valet, siis ta räägib enda oma,
sest ta on valetaja ja vale isa.
Aga et mina kõnelen tõtt, siis te ei usu mind." Jh 8:44-45
Jeesus ei sallinud ühtki kompromissi valedega.
Ta teadis, et igasugune vale on alati vastu Tema elule.
Ta sattus kokkupõrkekursile ka nendega,
kes uskusid Temasse,
kuid ei tahtnud vastu võtta kõige paljastavamat tõde,
mida Tema pakkus.
Jeesus tõdes, et vastuhakk tõele
räägib tegelikult sisimas olevast kuradi meelevallast,
kes püüab igati lämmatada ja hävitada Jumala elu inimeses.
Kus me nüüd asume, Mia?
Taamal nähtavad mäed on osa Karpaatidest.
Mäestiku lõunaosa nimetatakse ka Transilvaania Alpideks.
Need lumised tipud asuvad ca 2 km kõrgusel.
Kuidas võtsid Jeesuse elu vastu need, kes Teda isiklikult tundsid?
Jeesuse elu ületas pidevalt ka Tema parimate sõprade ootused.
Seda oli näha, kui Ta Laatsaruse surnuist üles äratas.
Kohale jõudes ütles Jeesus surnud venda leinavale Martale:
"Sinu vend tõuseb üles. Marta ütles talle:
'Ma tean, et ta tõuseb üles ülestõusmises viimsel päeval.
Jeesus ütles talle: 'Mina olen ülestõusmine ja elu.
Kes minusse usub, see elab, isegi kui ta sureb.
Ükski, kes elab ja usub minusse, ei sure alatiseks. Kas sa usud seda?'
Marta ütles talle: 'Jah, Issand, ma usun,
et sina oled Messias, Jumala Poeg,
kes peab maailma tulema." Jh 11:23-27
Kuigi Marta oli äsja tunnistanud usku, et Jeesus on ülestõusmine ja elu,
ei mõistnud temagi venna haual, milline vägi Jeesusel oli.
Jeesus ütles: 'Tõstke kivi ära!'
Surnu õde Marta ütles talle:
'Issand, ta lehkab juba, sest on juba neljas päev.'" Jh 11:39
Jeesust huvitas haisu asemel elu, mida Ta Laatsarusele kuulutas.
Laatsaruse surnuist äratamise kaudu näitas Ta,
mida tähendab, et Ta on elu
ja Tema kaudu tuleb elu kõigile, kes Talle oma elu avavad.
Juutide juhtidele
oli selline Jeesuses olev elu vägi juba liiga suur oht.
Johannes räägib, et just Laatsaruse surnuist äratamise tõttu
kutsuti kokku juutide nõukogu, mis oli kõrgeim otsustav organ,
ja see otsustas Jeesuse tappa.
Nad otsustasid pigem vihata nii suurt elu, kui seda vastu võtta.
Viha Jeesuse elu vastu näeb endiselt kõikjal maailmas.
See võib olla täiesti avatud või peidetud peentesse sõnadesse
ja isegi piiblisalmidesse, kuid ühisnimetajaks on sel kõigel,
et Tema, kes on elu ise, ei kõlba oma loodud inimestele.
Kus me nüüd oleme, Mia?
Sõidame hetkel üle Transsilvaania Alpide lääneserva.
Seda piirkonda nimetatakse Tarcu mäestikuks.
Milline oli Jumala lahendus sellele inimeste vihale Jeesuse vastu?
Jeesus sattus lõpuks täielikku konflikti surmaga
ja võidu sai Temas olev Jumala elu.
Ta võttis enda peale kõik viha, millega oleme Jumalale vastu pannud.
Jeesus suri ristil selle eest, kuid tõusis ka üles,
nii et meiegi võime Tema armust
tõusta koos Temaga samasse ellu, mida Tema elab.
Paulus kirjutab, millest algab teekond tagasi ellu.
"Jumal on teinud elavaks ka teid,
kes te olite surnud oma üleastumistes ja pattudes,
milles te varem käisite selle maailma ajastu viisil,
vürsti viisil, kellel on meelevald õhus,
vaimu viisil, kes nüüdki on tegev sõnakuulmatute laste seas
kelle seas ka meie kõik varem käisime oma lihalikes himudes,
tehes liha ja mõtete tahtmist mööda,
ning me olime loomu poolest viha lapsed nagu teisedki." Ef 2:1-3
Kuid Paulus jätkab, et viha ja kuradi võimu alla sattunuile
pakutakse teed tagasi ellu.
"Aga Jumal, kes on rikas halastuselt,
on meid koos Kristusega teinud elavaks
oma suure armastuse pärast, millega ta meid on armastanud,
kuigi me olime surnud üleastumistes
- armu läbi te olete päästetud!" Ef 2:4-5
Elavaks saadakse koos Jeesusega, kes on ise surnuist elavaks saanud.
Ta äratab üles veel oma rahvagi samasse täiusllikku ellu,
mida Ta isegi elab.
Kuhu me nüüd jõuame, Mia?
Saabume Doonau kaldale.
Kui varem seda teekonda kaardilt vaatasin,
kujutlesin, et Doonau kulgeb keset põlde.
Siin aga jätkub mäestik mõlemal jõekaldal.
Peatume siin hetkeks.
Saabusime oma esimesse palvepaika.
Jyrki, mis koht see on?
Oleme siin Doonau kaldal, Orsova linna juures.
Seda kohta Doonaul kutsutakse Raudväravaks.
Raudvärava all võidakse mõelda
siin lõppevat üle 100 km pikkust Doonau kanjoniala
või taamal nähtavat viimast kuru, kus asub Doonau suurim jõujaam.
Doonau on Kesk-Euroopa pikim jõgi.
See läbib kümme riiki
ja selle kaldal asuvad Austria, Slovakkia, Ungari ja Serbia pealinnad.
See on mitmes kohas ka riikide piiriks, nagu siingi.
Vastaskaldal asub Serbia ja Balkani mäestik.
Piibel kasutab tihti voolavat, elavat vett,
et kujutada Püha Vaimu ja Jumala elu inimeses.
Jeremija prohveteeris, et Efraimgi tuleb veeojade äärde,
kui ta tagasi oma maale tuleb.
"Vaata, ma toon nad põhjamaalt
ja kogun nad maa viimastest äärtest;
nende hulgas on ka pimedaid ja jalutuid, rasedaid ja sünnitajaid:
suure hulgana tulevad nad siia tagasi.
Nad tulevad nuttes ja ma toon neid anudes;
ma viin nad veeojade äärde tasasel teel, kus nad ei komista;
sest ma olen Iisraeli isa
ja Efraim on mu esmasündinu." Jr 31:8-9
Efraimi tagasitee elava veeoja kaudu
on nimelt teistsugune kui Juuda tee.
Eelmine kord vaatasime,
kuidas Juuda hõim ehk juudid teiste ees Iisraelimaale naasid.
Piibel räägib, et nad leiavad elu Messias
pärast maale naasmist.
Efraim on aga rahvana surnud
ja tema naasmiseks on vaja surnuist ülestõusmist.
Vaid Jeesuse elu äratab üles ka Iisraeli põhjapoolsed hõimud
ehk Efraimi.
Sellest ülestõusmisest räägib Jumal Hesekieli kaudu:
"Vaata, ma avan teie hauad
ja toon teid, oma rahva, teie haudadest välja
ja viin teid Iisraeli maale.
Ja te saate tunda, et mina olen Issand,
kui ma avan teie hauad
ja toon teid, oma rahva, teie haudadest välja.
Ja ma annan teie sisse oma Vaimu, et te saaksite elavaks,
ja ma asetan teid teie oma maale;
ja te saate tunda, et mina, Issand, olen rääkinud
ja teen seda, ütleb Issand." Hs 37:12-14
Jumal toob elu keset surma ja toob rahva haudadest välja,
sest Ta tahab elu.
Kuulutame koos Efraimile Jeesuse elu.
"Ära karda, mu sulane Jaakob, ja Jesurun, mu valitu!
Sest ma valan janusele vett ja kuivale voogusid;
ma valan sinu soo peale oma Vaimu ja su järglaste peale oma õnnistuse,
et nad võrsuksid kui roogude vahel,
otsekui remmelgad veeojade ääres." Js 44:2-4
"Hoi! Kõik janused, tulge vee juurde!
Ka see, kellel ei ole raha, tulgu, ostku ja söögu!
Tulge, ostke ilma rahata, ilma hinnata veini ja piima!
Miks vaete raha selle eest, mis ei ole leib,
ja oma vaevatasu selle eest, mis ei toida?
Kuulake mind hästi, siis te saate süüa head
ja kosutada ennast rammusate roogadega.
Pöörake kõrv ja tulge mu juurde,
kuulake mind, siis on teil edu;
mina teen teiega igavese lepingu,
samasuguse, nagu oli mu osadus Taavetiga!" Js 55:1-3
"Vaata, mina teen hoopis uut: see juba tärkab, kas te ei märka?
Ma teen kõrbessegi tee, tühjale maale jõed.
Mind austavad metsloomad, šaakalid ja jaanalinnud,
sest ma annan kõrbes vett, jõgesid tühjal maal,
et joota oma valitud rahvast.
Rahvas, kelle ma enesele olen valmistanud,
peab jutustama minu kiidetavusest." Js 43:19-21
Jätkame teed Iisraeli suunas mööda Doonau kallast.
Mida see tähendab, et Jeesuse kaudu on tee ellu avatud?
Nagu alguses rääkisime,
on Jeesuse elu palju enam, kui ette kujutada suudame.
Seda elu tahab Ta meiega jagada.
Paulus kirjeldab, mida tähendab sellesse ellu astumine.
"Jumal on meid koos temaga üles äratanud
ja asetanud taevasesse olukorda Kristuses Jeesuses,
et näidata tulevastel aegadel oma armu võrratut rikkust
helduses meie vastu Kristuses Jeesuses." Ef 2:6-7
Asi on selles, et saame juba praegu elada Jeesuse taevast elu.
Jeesuse naasmine
tähendab kõigile Tema omadele elu Tema maapealses kuningriigis
ja lõpuks uues Jeruusalemmas, kus surmast pole enam midagi järel.
Kuhu me järgmiseks jõuame, Mia?
Sõidame Kalafati linna suunas Rumeenia ja Bulgaaria piiril.
Doonau on ka Rumeenia-Bulgaaria piiriks
ning piirijõeks on see siin olnud läbi kogu ajaloo.
Sajandeid pääses siit Bulgaariasse üksnes praamiga.
Pärast 4. sajandit
valmis esimene sild Bulgaaria ja Rumeenia vahele 1954. a
ja see asub lähemal Mustale merele.
Kalafati linna juurde valmis lõpuks 3,5 aasta eest teine sild.
Protsess oli pikk,
sest silla planeerimine algas juba saja aasta eest.
Uus sild on osa laiemast teeprojektist, mis kannab nime Via Carpatia.
Realiseerudes tähendaks see otsest kiirteed Leedust Kreekasse.
Peatume veel kord jõekaldale palvetama.
Nüüd oleme teises palvepaigas.
Jyrki, kus me asume?
Oleme nüüd Doonau kaldal Kalafati linnas
ja vastaskaldal Bulgaarias on Vidini linn.
Taamal paistab uus sild Kalafati ja Vidini vahel,
mis avati liiklusele 2013. a juunis.
Sild on ca 2 km pikk, 4-realine
ja peaks tulevikus teenindama ka uut kiirteed.
Mida Piibel veel elava vee jõest räägib?
Jumal jutt elavast veest ei lõpe selle maailmaga,
vaid kulmineerub Ilmutusraamatus,
kus Ta kirjeldab tulevast uut Jeruusalemma
ja sealset igavest elu.
Ka Iisraeli 12 hõimu nimed on veel sealgi linnaväravail kirjas.
Kuulutme koos Jumala tõotusi elu kohta uues Jeruusalemmas.
"Ja ma kuulsin valju häält troonilt hüüdvat:
'Vaata, Jumala telk on inimeste juures ning tema asub nende juurde elama
ning nemad saavad tema rahvaiks
ning Jumal ise on nende juures nende Jumalaks.
Ja ta ütles mulle:
'See on sündinud! Mina olen A ja O, algus ja ots.
Mina annan janusele ilma tasuta eluvee allikast." Ilm 21:3,6
"Ta näitas mulle eluvee jõge, säravat nagu mägikristall.
See saab alguse Jumala ja Talle troonist.
Keset linna tänavat ja mõlemal pool jõge on elupuu,
mis kannab vilja kaksteist korda, andes iga kuu oma vilja,
ning puu lehed annavad tervist rahvastele." Ilm 22:1-2
"Vaim ja mõrsja ütlevad: 'Tule!'
Ja see, kes kuuleb, öelgu: 'Tule!'
Ja januneja tulgu!
Kes tahab, võtku eluvett ilma tasuta!" Ilm 22:17
Aitäh, Jeesus, et kaitsesid meie tänast reisi!
Aitäh igavese elu eest Sinus, Jeesus!
Jeesuse nimel. Aamen.
Järgmine kord jätkame teed Bulgaaria kaudu Kreekasse
ja läbime kunagise Bütsantsi riigi.
Valmistagem järgmist reisi juba palves ette!
Võid osaleda palvereisidel ka neid rahaliselt toetades.
TV7 Eesti kanalit saab toetada helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri